open-index/open-wikipedia-markdown huggingface dataset:
Velho (sarjakuva)

**Velho** () on yhdysvaltalainen strippisarjakuva, jonka Brant Parker ja Johnny Hart loivat vuonna 1964. Nykyään se ilmestyy yli tuhannessa sanomalehdessä ympäri maailmaa. Hart tunnetaan myös *[[Pulteri]]*-sarjakuvan luojana.

*Velhoa* pidetään yhtenä aikansa suosituimmista sanomalehtisarjakuvista. Sen tapahtumat sijoittuvat keskiaikaiseen kuningaskuntaan nimeltä Id, jonka nimi juontaa freudilaisen psykologian käsitteestä ”id”. Sarjakuvan alkukielinen nimi *The Wizard of Id* on väännös klassikkoelokuvan *[[Ihmemaa Oz (vuoden 1939 elokuva)|Ihmemaa Oz]]* (1939) alkuperäisestä nimestä *The Wizard of Oz*. 

*Velho* on satiirinen sarjakuva, jonka yksinkertaisen pelkistetty tyyli tarjoaa mahdollisuuden nauttia siitä monella eri tasolla. Taustat ovat hyvin pelkistettyjä. Hahmot ovat karikatyyrimaisia tyyppejä, joilla yleensä on ristiriita ulkoisen ja sisäisen olemuksensa välillä (pituuskompleksinen kääpiökuningas, rehvasteleva mutta pelkurimainen ritari, pirttihirmumaisen vaimonsa tossun alla elävä mahtava velho). He eivät tunne lämpöä toisiaan kohtaan ja huumori kohdistuu aina johonkin henkilöistä. Ympäristönä on linna, valtaistuinsali, parveke, vartiotorni, etäinen horisontti, kaupungin aukio, vallihauta, vankikoppi, viinikellari ja joskus taistelukenttä.

*Velho* ilmestyy yhä ja se on saanut National Cartoonists Societyn parhaan huumoristripin palkinnon vuosina 1971, 1976, 1980, 1982 ja 1983. *Velhoa* on käännetty myös Kainuun murteelle: Paavo Romppaisen kainuuntama ja Egmontin kustantama albumi *Näläkämoan Noeta* julkaistiin 2001. ”Noeta” kumppaneineen seikkaili myös *[[Kainuun Sanomat|Kainuun Sanomissa]]* vuosina 2002–2010.

## Albumeja
* 

## Lähteet

## Aiheesta muualla
* Wizard of Id GoComics 
* The Wizard of Id. Creators Syndicate. 
* Toonopedia. 
* NCS Awards .
Mika Nisula

**Mika Nisula** (s. 1978 Teuva) on suomalainen tenori. Teuvalla syntynyt Nisula opiskeli laulua vuosina 2000–2005 Panula-opistossa ja vuoden 2005 syksystä lähtien Etelä-Pohjanmaan opistossa Seinäjoella. Hänen opettajanaan on toiminut koko ajan puolalaissyntyinen baritoni Romuald Podlesny. Hän on myös säännöllisesti osallistunut professori Ryszard Karczykowskin mestarikursseille vuodesta 2004 lähtien.

Nisula on saavuttanut menestystä useissa kotimaisissa laulukilpailuissa. Hänellä on 3. sija Kangasniemen laulukilpailuissa ja Jyväskylän kansainvälisissä tenorikilpailuissa, 2. sija Lohjan tenorikilpailuissa; nämä kaikki vuonna 2005. Seuraavana vuonna hän voitti Savonlinnassa Timo Mustakallio -laulukilpailun. Kansainvälisistä sijoituksista mainittakoon finaalipaikka Stanislaw Moniuszko -laulukilpailuissa Varsovassa 2007. Lappeenrannan valtakunnallisissa laulukilpailuissa 2010 Nisula sai toisen palkinnon.

Marraskuussa 2011 Nisula sai toisen palkinnon kansainvälisissä Altamura/Caruso-laulukilpailussa New Yorkissa. Nisula on esiintynyt omin konsertein sekä orkesterisolistina eri puolilla Suomea, Puolassa, Ranskassa, Italiassa (lokakuussa 2015 Vatikaanissa) ja Yhdysvalloissa. Kesällä 2008 Nisula piti Jouni Someron kanssa soolokonsertin Savonlinnan Oopperajuhlilla. Itä-Savo otsikoi konsertin arvostelun "Tenorivelho valloitti Savonlinna-salissa".

Nisula on debytoinut New Yorkissa laulaen Canion roolin I Pagliaccista sekä Turiddun roolin oopperasta Cavalleria Rusticana maestro Anton Coppolan johtamana. Tampereella Mozartin Don Giovannissa (Don Ottavio), Vaasassa Offenbachin Orfeus Manalassa (Orfeus) sekä Seinäjoella Mozartin Röystö Lakeurelta (Belmonte). Kaudella 2014–2015 Nisula debytoi Suomen Kansallisoopperassa Pajatso-oopperassa  Peppen roolissa Marco Boemin johdolla.

Mika Nisula on äänittänyt soololevyjä yhdessä pianisti Jouni Someron kanssa FC-Records-merkillä: *Storia D'amore* (FCRCD-9721) *Armolaulu* (FCRCD-9725) *Taas kaikki kauniit muistot* (FCRCD-9726) ja *Schumann & Liszt Lieder* (FCRCD-9734). Levyt ovat keränneet hyvin positiivisia arvioita. "Nisulan ääni on vahva, sointuva ja täyteläinen, vailla joskus tenoreille tyypillistä kapeutta."

## Levytyksiä
* Storia d'amore / Mika Nisula, Jouni Somero, FC-Records, 2008
* Taas kaikki kauniit muistot / Mika Nisula, Jouni Somero, FC-Records, 2009
* Armolaulu / Mika Nisula, Jouni Somero, FC-Records, 2009
* Liszt & Schumann songs/Lieder / Mika Nisula, Jouni Somero, FC-Records, 2011

## Lähteet

## Aiheesta muualla
* http://www.tenormikanisula.com/ 
* http://musicanto.fi
Maalausneste

**Maalausneste** on taidemaalauksessa käytettävä ohennusaine. 

Öljymaalauksessa neste koostuu ranskalaisesta tärpätistä, pellavaöljystä ja dammarhartsivernissasta. Jos maalin kuivumista halutaan nopeuttaa, voi mukaan lisätä myös vernissaa. Maalausnesteen käyttö mahdollistaa työn jatkamisen, kun edellinen kerros on kuivunut. Periaatteena on, että öljyn määrää nesteessä lisätään kerros kerrokselta.

Akryylimaalauksessa maalauksen ohentamiseen käytetään paitsi vettä myös mediumeita, jotka vastaavat maalausnestettä.

## Katso myös
*Öljyväri
*Unikkoöljy

## Lähteet
Ansassa (vuoden 2002 elokuva)

**Ansassa** (*Trapped*) on vuonna 2002 ensi-iltansa saanut jännityselokuva.Sen pääosia näyttelevät Kevin Bacon, Charlize Theron, Stuart Townsend, Courtney Love sekä Dakota Fanning. Elokuvan on ohjannut Luis Manoki.

Elokuva perustuu Greg Ilesin Best-seller-romaaniin *24 Hours*. Elokuvan ensi-ilta oli 20. syyskuuta 2002.

## Tarina

Elokuva alkaa esittelemällä Joe Hickeyn, miehen, joka on mukana bisneksessä jossa ryöstetään rikkaiden lapsia lunnaista. Tämän jälkeen esitellään tyypillinen onnellinen perhe, jonka isä/aviomies on tutkiva lääkäri, joka on tehnyt läpimurtonsa patentoimalla uuden lääkkeen. Hickey ja hänen apulaisensa nappaavat parin tyttären ja vaativat tästä lunnaita. Tilannetta pahentaa tyttären astma. Myöhemmin paljastuu Hickeyn todelliset syyt kidnapata perheen tytär ja hänen todelliset suunnitelmansa.

## Rooleissa

## Eroavaisuudet kirjaan
* Kirjassa Joe haluaa kostaa, koska Will "tappoi" hänen äitinsä, mutta elokuvasovituksessa hän haluaa kostoa luultuaan, että Will on tappanut hänen lapsensa
* Kirjassa Abby sairastaa diabetesta, elokuvassa astmaa
* Kirjassa Joen serkun nimi on Huey, elokuvassa Marvin.
Ken Thompson

**Kenneth Lane Thompson** (s. 4. helmikuuta 1943 New Orleans) on yhdysvaltalainen tietojenkäsittelytieteilijä ja tietotekniikan kehittäjä.
Hän loi B-ohjelmointikielen ja Unix-käyttöjärjestelmän yhdessä Dennis Ritchien kanssa Bell Labsissa. Thompson on myös tutkinut tietokoneshakkia, muun muassa luoden vuoden 1980 WCCC-mestaruuden voittaneen Belle-shakkitietokoneen ja loppupelitietokannan kaikille 6 nappulan ja alle loppupeleille. 

Thompson oli mukana kehittämässä Multics-käyttöjärjestelmää ja kehitti Bon-ohjelmointikielen ennen B-kielen kehittämistä.

1970-luvun puolivälissä Thompson lähti hetkeksi Bell Labsilta ja opetti Kalifornian yliopiston Berkeleyn kampuksella (UCB).

Thompson valmistui elektroniikan ja tietojenkäsittelytieteen maisteriksi Kalifornian yliopistosta Berkeleyssä vuonna 1966. Hän työskenteli lähes koko työuransa ajan Bell Labs -yhtiössä, josta hän jäi eläkkeelle vuonna 2000. Tämän jälkeen hän on ollut mukana Google Researchin ryhmissä. 

Thompsonille myönnettiin Turing-palkinto vuonna 1983 yhdessä Dennis Ritchien kanssa. Thompsonille ja Ritchielle on myönnetty Japani-palkinto vuonna 2011.

## Lähteet

## Aiheesta muualla
* Thompsonin kotisivu Bell Labsilla
*
Fuller

**Fuller** voi tarkoittaa seuraavia:

## Henkilöitä

* Amy Fuller (1968–2023), yhdysvaltalainen soutaja
* Blind Boy Fuller, *Fulton Allen* (1907–1941), yhdysvaltalainen blues-laulaja ja kitaristi
* Bryan Fuller (s. 1969), yhdysvaltalainen televisiokäsikirjoittaja
* Buckminster Fuller (1895–1983), yhdysvaltalainen visionääri, muotoilija, arkkitehti, keksijä ja kirjailija
* Charles E. Fuller (1887–1968), yhdysvaltalainen baptistisaarnaaja ja radioevankelioinnin uranuurtaja
* Curtis Fuller (1934–2021), yhdysvaltalainen jazzmuusikko
* Drew Fuller (s. 1980), yhdysvaltalainen näyttelijä
* Florence Fuller (1867–1946), eteläafrikkalais-australialainen taiteilija
* Gordon Fuller (1894–1968), kanadalainen koripallovalmentaja
* J. F. C. Fuller (1878–1966), englantilainen kenraalimajuri, sotahistorioitsija ja strategikko
* Kennedy Fuller (s. 2007), yhdysvaltalainen jalkapalloilija,
* Keysher Fuller (s. 1994), costaricalainen jalkapalloilija
* Lon L. Fuller (1902–1978), yhdysvaltalainen filosofi
* Lucia Fairchild Fuller (1870–1924), yhdysvaltalainen taidemaalari
* Margaret Fuller (1810–1850), yhdysvaltalainen kirjallisuuskriitikko, kirjailija ja opettaja
* Ricardo Fuller (s. 1979), jamaikalainen jalkapalloilija
* Samuel Fuller (1912–1997), yhdysvaltalainen elokuvaohjaaja
* Simon Fuller (s. 1960), brittiläinen televisio- ja levytuottaja
* Thomas Fuller (1608–1661), englantilainen saarnaaja ja historioitsija.

### Kuvitteellisia henkilöitä

* Quinn Fuller, korusuunnittelija ja koruliikkeen omistaja televisiosarjassa *[[Kauniit ja rohkeat]]*

## Muita merkityksiä

* Fuller-vaihteisto, Eaton Corporationin valmistama synkronomoimaton vaihteisto
* Fuller’s *Fuller, Smith and Turner plc*, lontoolainen panimoyritys

## Katso myös

* fullereeni, pallohiili, C60, eräs hiilen allotrooppinen muoto (saanut nimensä Buckminster Fullerin mukaan)
Trail

**Trail** on pikkukaupunki Brittiläisessä Kolumbiassa, Kanadassa. Trail kuuluu Kootenayn alueeseen ja Kootenayn raja-alueen piirikuntaan. Kaupungin asukasluku vuoden 2001 väestönlaskennassa oli 7&nbsp;575 asukasta ja asukastiheys 217,8 as./km².

Kaupungista on lähtöisin moni kuuluisa NHL-pelaaja, esimerkiksi Adam Deadmarsh ja Shawn Horcoff. Kaupungin motto on "Home of Champions" (Mestareiden koti).

## Maantiede

Trail sijaitsee leveyspiirillä 49°5'42" N ja pituuspiirillä 117°42'36" W, noin 9 kilometrin päässä Yhdysvaltain rajasta. Columbia-joki virtaa kaupungin halki. Kaupungin pinta-ala on 34,78 km².

## Aiheesta muualla
* Trailin kotisivut

## Lähteet
Joey Didulica

**Joseph Anthony "Joey" (Joe) Didulica** (s. 14. lokakuuta 1977 Geelong, Victoria, Australia) on australialaissyntyinen Kroatiaa edustava jalkapallomaalivahti. Hän on vuodesta 2003 pelannut itävaltalaisessa FK Austria Wienissä.

Didulican isä on kroaatti Luka, joka muutti Australiaan Policnikista ja äiti Mary, joka on Australian kroaatteja. Didulica olisi voinut pelata myös Australian maajoukkueessa, mutta päätti edustaa Kroatiaa. Hänen isoveljensä John, joka on lakimies ja entinen jalkapalloilija, työskentelee nykyisin Australian pelaajayhdistyksen toimitusjohtajana.

Didulica aloitti pelaajauransa North Geelong Warriorsissa. Vuonna 1996 hän siirtyi Melbourne Knightsiin, seuraan, jonka pelaajista suuri osa on Australian kroaatteja. Knightsista hän siirtyi vuonna 1999 Amsterdamin Ajaxiin, josta vaihtoi nykyiseen seuraansa Wieniin vuonna 2003.

Didulica pelasi ensimmäisen maaottelunsa 28. huhtikuuta 2004 Makedoniaa vastaan. Hän oli mukana EM-kisoissa 2004 ja MM-kisoissa 2006, mutta ei päässyt kummassakaan lopputurnauksessa pelaamaan. Didulica on pelannut neljä maaottelua (tilanne 22. kesäkuuta 2006). 

24. huhtikuuta 2006 Didulica tuomittiin oikeudessa 60&nbsp;000 euron sakkoihin lyötyään toukokuussa 2005 ottelussa Rapid Wienin Axel Lawareeta. Lawaree kieltäytyi hyväksymästä Didulican anteeksipyyntöä. Tämä joutuu lisäksi maksamaan Lawareelle 1&nbsp;000 euroa vahingonkorvauksena. Tuomio ei ole kuitenkaan vielä lainvoimainen. Jo aiemmin Itävallan jalkapalloliitto oli langettanut Didulicalle kahdeksan ottelun pelikiellon.

## Lähteet
Vahva ja heikko tyypitys

**Vahva ja heikko tyypitys** on ohjelmointikielien tyyppijärjestelmän ominaisuus, joka määrittelee miten erityyppisten muuttujien väliset muunnokset käsitellään keskenään. Kieli voi käyttää joko vahvaa tai heikkoa tyypitystä.

Vahvan ja heikon tyypityksen karkeaksi eroksi voidaan sanoa, että heikko tyypitys tekee muunnokset toisiinsa liittymättömien tyyppien välillä *implisiittisesti*, kun taas vahva tyypitys ei salli muunnosta. Vahvasti tyypitetty kieli vaatii *eksplisiittisen* muunnoksen tyyppien välillä kuten cast-operaattorin käytön. Toisiinsa liittymättömillä tyypeillä tarkoitetaan eri *perhettä*: lyhyt ja pitkä kokonaisluku voivat liittyä samaan mutta merkkijono ja kokonaisluku eivät.

Huomaa, että joistakin kielistä kuten C-kielestä on esitetty ristiriitaisia tietoja vahvan ja heikon tyypityksen suhteen. Osoittimen käytöllä tyyppijärjestelmän voi ohittaa kokonaan.

Eri ohjelmointikielet käyttävät joko vahvaa tai heikkoa tyypitystä.
Vahvan tyypityksen ansiosta ohjelmointikielen kääntäjä huomaa jotkin ohjelmointivirheet automaattisesti.

## Vahvaa tyypitystä käyttäviä kieliä
* Ada
* Java
* C++
* C#
* Pascal
* Fortran

## Heikkoa tyypitystä käyttäviä kieliä
* Perl
* JavaScript
* PHP

## Lähteet
Matti Paavilainen

**Matti Kalevi Paavilainen** (12. elokuuta 1932 Helsinki – 23. joulukuuta 2017 Kotka) oli suomalainen kirjailija, runoilija ja kirjallisuuskriitikko, joka asui Kotkassa.

Matti Paavilainen oli Suomen ensimmäinen kirjallisuuden läänintaiteilija; hän hoiti virkaa kahdentoista vuoden ajan entisessä Kymen läänissä 1972–1984, toimipaikkanaan Kotka. *[[Uusi Suomi|Uuden Suomen]]* kirjallisuuskriitikkona hän toimi 1979–1991.

Kirjallisuuden professori Juhani Niemi on teoksessaan *Kirjailijoita ja epäkirjailijoita* (1983) arvioinut, ettei Paavilainen vastaa vallitsevaa kuvaa suomalaisesta runoilijasta, vaan kulki vastavirtaan jo debytoidessaan 1960-luvulla. Etenkin palkitussa kokoelmassa *Unohduksen huvilat* hän yhdistelee muistikuvia, myyttejä ja todellisuutta. 1970-luvulla runoutta kirjoitettiin paljolti konkreettisten visioiden kautta visuaalisesti hahmotettavaksi, mutta Paavilainen harrasti silloinkin sanoilla ja käsitteillä leikkimistä ja teki koukeroista kulttuurirunoutta: 

Paavilainen sai J. H. Erkon palkinnon 1964 ja valtion kirjallisuuspalkinnon 1982.

## Teokset
* 
* 
* 
* 
* 
* *Paluu* (tv-näytelmä, 1969)
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Lähteet

## Aiheesta muualla
* Matti Paavilaisen muistokirjoitus ''Helsingin Sanomissa''.
Perämeren valashavainto 2006

Perämerellä havaittiin kesäkuussa 2006 nuori ryhävalas. Valas oli enintään 10 metriä pitkä nuori yksilö. Yksilön arveltiin olevan kotoisin Atlantilta.

Valas oli saapunut Itämerelle mahdollisesti talvella, sillä vastaavankokoinen ryhävalas nähtiin Puolan Sopotissa jo huhtikuussa. Ruotsissa uutisoitiin 13. kesäkuuta ryhävalashavainto. Valas takertui kalaverkkoon Örnsköldsvikin edustalla mutta onnistui vapautumaan. Sen jälkeen yksilö nähtiin merellä Luulajan edustalla. Suomessa ryhävalas havaittiin Himangan edustalla 2. heinäkuuta ja myöhemmin Uudenkaupungin edustalla. Riianlahdelta löydettiin 24. heinäkuuta läheltä Duntea arviolta noin kaksi viikkoa aikaisemmin kuolleen valaan raato, joka preparoitiin Latvian maatalousyliopistossa. Tarkemmissa tutkimuksissa tämä kuollut ryhävalas osoittautui nuoreksi, 10-metriseksi ja 10 tonnin painoiseksi yksilöksi. Se oli pahoin vahingoittunut, joten se oli oletettavasti kuollut törmättyään johonkin alukseen.

Valaasta käytettiin Suomessa lehdistössä nimeä Veeti. Nimen antoi valaan havainnut ylivieskalainen opettaja Juha Mäkelä, joka nimesi sen venematkalla mukana olleen 3-vuotiaan poikansa mukaan.

Hetulavalaat ovat harvinaisia Itämerellä ja erityisesti sen pohjoisosissa. Ryhävalas on tavattu Suomen rannikolla tätä ennen varmuudella ainoastaan kerran, vuonna 1978 ("Valpuri"). Valpuri vaelteli Itämerellä yli puoli vuotta eikä löytänyt enää takaisin Atlantille vaan kuoli talvella todennäköisesti nälkään. Virossa Tallinnan itäpuolella pyydystettiin ryhävalas vuonna 1851.

## Lähteet
*Iltalehti 4.7.2006  
*Dead whale discovered in Gulf of Riga (baltictimes)
*Turun Sanomat 4.7.2006 
*Helsingin Sanomat 14.7.2006

### Viitteet
Havaintokehä

Kognitiivisessa psykologiassa **havaintokehällä** tarkoitetaan Ulric Neisserin (1928-2012) esittelemän havaintokehäteorian mallia, joka koskee ihmisen tekemiä havaintoja. Havaintokehän mukaan havaitsemisen eri osavaiheet toistuvat kehämäisesti. Malli kuvaa, miten yksilön sisäiset mallit ohjaavat ulkomaailmaa koskevan tiedon muodostumista.

Havaitsemisessa toistuvat vaiheet:
# Sisäiset mallit eli skeemat ohjaavat ja suuntaavat havainnointia.
# Havaitsija valikoi havaintojen kohteita ja näin ollen saa tietynlaista tietoa.
# Saatu tieto muokkaa/vahvistaa olemassa olevia sisäisiä malleja, jotka edelleen ohjaavat havainnointia (kohta 1.).
Kurt Masur

**Kurt Masur** (18. heinäkuuta 1927 Brieg, Ala-Šleesia, Saksa – 19. joulukuuta 2015 Greenwich, Connecticut, Yhdysvallat) oli saksalainen kapellimestari.  

Masur opiskeli Leipzigin konservatoriossa pianonsoittoa, säveltämistä ja orkesterinjohtoa. Vuonna 1955 hänestä tuli Dresdenin filharmonisen orkesterin kapellimestari. Vuosina 1970–1996 hän oli Leipzigin Gewandhaus-orkesterin ylikapellimestari. 

Vuonna 1989 Masurilla oli keskeinen osa mielenosoituksissa, jotka johtivat Saksojen yhdistymiseen. Käänteentekevä oli 9. lokakuuta 1989 järjestetty rauhankokous ja mielenosoitusmarssi, johon osallistui yli 250&nbsp;000 ihmistä. Ennalta tilaisuuden pelättiin kääntyvän väkivaltaiseksi, sillä lähistölle oli koottu turvallisuusjoukkoja ja ruumissäkkejä. Itse leipzigilainen Masur toimi ratkaisevalla tavalla tilanteen rauhoittamiseksi. Hän kutsui asuntoonsa hallitsevan Saksan sosialistisen yhtenäisyyspuolueen (SED) pääsihteerit ja sopi heidän kanssaan, että radiossa korostetaan ennalta mielenosoituksen rauhanomaista luonnetta. Mielenosoituksesta ei tullut väkivaltaista. Leipzigin tapahtumasta tuli esikuva Saksan demokraattisen tasavallan rauhanomaiselle kumoukselle.

Vuosina 1991–2002 Masur toimi New Yorkin filharmonikkojen ylikapellimestarina. Häntä arvosteltiin yksinvaltaisista otteista, mutta hänen kautensa päätyttyä häntä kiitettiin laajalti orkesterin tason noususta. Masur oli yksi ensimmäisistä kapellimestareista, joilla oli merkittävä kiinnitys molemmin puolen Atlanttia, kun hän yhtäaikaisesti New Yorkin kanssa oli ylikapellimestarina ensin Gewandhaus-orkesterissa, sittemmin Lontoon filharmonikkojen johdossa.

Päätettyään kautensa Ranskan kansallisorkesterin johdossa vuonna 2008 Masur ei ottanut vastaan uutta ylikapellimestarikiinnitystä, vaan hän keskittyi opettamiseen ja vierailujohtamiseen. Suomalainen kapellimestari Sasha Mäkilä on opiskellut Masurin johdolla ja toiminut hänen assistenttinaan Ranskan kansallisorkesterissa.

Masurin levytystuotanto käsittää yli 100 nimekettä. Vuonna 1998 hän juhli 50. vuotta urallaan kapellimestarina.

## Lähteet

## Aiheesta muualla

* Kurt Masurin viralliset verkkosivut
Noutaja

**Noutajat** ovat koirarotuja, jotka ovat erikoistuneet pienriistan talteenottoon sekä maalla että vedessä. Niillä on synnynnäinen vietti ottaa kiinni ja kuljettaa esineitä, ja koulutuksen avulla tämä vietti voidaan ohjata tarkoituksenmukaiseen toimintaan metsästäjän apuna. FCI tunnustamat kuusi noutajarotua ovat kultainennoutaja, labradorinnoutaja, sileäkarvainennoutaja, novascotiannoutaja, chesapeakelahdennoutaja ja kiharakarvainennoutaja.

Noutaja työskentelee vasta laukauksen jälkeen. Sen tehtävä on etsiä ja tuoda ammuttu saalis ohjaajalleen sitä vaurioittamatta. Muut lintukoirat avustavat metsästäjää noutamisen lisäksi eri tavoin esimerkiksi ilmaisemalla saaliin tai ajamalla sen esiin. Poikkeuksen tekee novascotiannoutaja, joka noutamisen lisäksi houkuttelee liikehdinnällään vesilintuja lähemmäs itseään ja kiinnittää niiden huomion tarjoten ohjaajalle laukaustilaisuuden, mutta joka silti luetaan noutajaksi.

Noutajia käytetään nykyään enemmän seura- kuin metsästyskoirina, ja maailmanlaajuisesti suosituimmat seurakoirat ovat kultainennoutaja ja labradorinnoutaja. Niistä on lisäksi tullut suosittuja opaskoirarotuja. Suuren suosionsa vuoksi kultaisennoutajan ja labradorinnoutajan populaatiot ovat jakautuneet alatyypeiksi: raskaampiin, kauneus- ja seurakoiraominaisuuksien perusteella jalostettaviin näyttelylinjaisiin, ja solakampiin työskentelyominaisuuksien perusteella jalostettaviin metsästyslinjaisiin. Maasta ja rodusta riippuen tyyppien eriytymistä pyritään estämään vaatimalla koiralta hyväksytty metsästyskoesuoritus ennen kuin sille myönnetään näyttelyvalion arvo. Novascotiannoutaja ja sileäkarvainennoutaja ovat viime vuosien aikana myös yleistyneet, mutta ne ovat yleensä metsästys- ja harrastuskoiria. Chesapeakelahdennoutaja ja kiharakarvainennoutaja ovat suhteellisen harvinaisia, mihin saattaa osasyynä vaikuttaa niiden kovuus ja itsepäisyys.

Noutajarodun koira on tyypillisesti vakaahko, seurallinen, oppivainen, ihmisistä kiinnostunut ja urheilullinen, minkä ansiosta noutajat soveltuvat metsästyksen lisäksi monenlaisiin harrastuksiin. Noutajien rodunomaisia koemuotoja ovat taipumuskokeet (NOU) ja noutajien metsästyskokeet (NOME). Noutajat ovat hyvin monipuolisia koiria, joten niille sopivat hyvin myös muut lajit, kuten TOKO, agility, MEJÄ, VEPE, PK ja niin edelleen.
Folksonomia

**Folksonomia** () on yhteisöllisesti tuotettu, avoin luokittelujärjestelmä, jonka avulla internet-käyttäjät voivat luokitella sisältöä, kuten www-sivuja, valokuvia ja linkkejä. Etymologisesti folksonomia on peräisin sanojen "folk" (suom. väki) ja "taxonomy" (suom. taksonomia) leikkimielisestä yhdistelmästä.  

Vapaasti määritellyt avainsanat tai tunnisteet (), auttavat tiedon järjestelemisessä ja parantamaan hakukoneiden tehokkuutta, koska sisältö on luokiteltu käyttäen tuttua, saavutettavaa ja jaettua sanastoa. Avoimen asiasanoituksen edelläkävijöistä tunnetuimpia ovat Flickr ja Del.icio.us -verkkopalvelut.

Oleellista avoimissa asiasanoituksissa on, että niiden varaan rakentuvat sanastot eivät rakennu hierarkkisesti. Avoimissa asiasanoituksissa ei siis ole täsmällisesti määriteltyjä ylä- ja alakäsitteitä tunnisteille. Sen sijaan niiden välille luodaan automaattisesti assosiatiivisia viittauksia merkittyjen sisältöjen perusteella. Lähestymistapa avoimissa asiasanoituksissa sanastojen rakentumiseen on siis eri kuin taksonomisessa luokittelussa: sen sijaan, että luokittelusta pyrittäisiin tekemään mahdollisimman täsmällinen, sen annetaan rakentua käyttäjien määräämällä tavalla.

Käsitteenä folksonomiaa voidaan kritisoida epätäsmälliseksi: Vander Walin määritelmän pohjalta folksonomian voidaan tulkita tarkoittavan sekä yhden että usean käyttäjän yhtäaikaista tunnisteiden lisäämistä.

## Lähteet
Pertuska

**Pertuska**-sanaa on käytetty Karjalankannakselta Tornionjoen seudulle ulottuvalla alueella. Sanalla on tarkoitettu toisaalta sotakirvestä, toisaalta vesakon raivaamiseen taikka suon tai ojan raivaamiseen käytettyä kirvestä. Sanan oletetaan johtuneen venäjän kielen sanasta *berdyš*.

Venäjän *berdyš* tarkoittaa sotakirvestä, jonka varsi on pidempi kuin veistokirveessä. Terä lienee tavallisesti ollut pitkä, kuunsirpin muotoinen ja keskeltä sekä alapäästä varteen kiinnitetty, mutta samaa nimeä on käytetty myös toisenlaisesta pitkävartisesta aseesta, hilparista. Kirveen varsi ei juuri voi olla pidempi kuin 180 cm, jos kirvesterää on tarkoitus käyttää lyömiseen, mutta päällikkyyttä osoittamaan on tehty ”aseita”, joiden varsi on pidempi ja terä tylppä. 

Venäläisen nimityksen oletetaan johtuvan puolan sanasta *berdysz*, jonka varhaisempina lähtökohtina voivat olla saksan *barte* (veistossa tai sodassa käytetty leveäteräinen kirves) ja *bart* (parta), joka sopii yhteen sen kanssa, että terän alakulma on pitkäksi venytetty.

Vuoden 1909 tietosanakirja kuvaa pertuskan toisenlaiseksi kuin edellä on sanottu: saksalaistyyppiseksi aseeksi, nimeltä *Partisane* tai *Kurzgewehr*, jota käytettiin päällikön aseman merkkinä. Uusi tietosanakirja antaa lähtökohdaksi sanan *bardisan*, joka tarkoittaa päällikön merkkiä mutta toisenlaista kuin edellä kuvatut. Ruotsin kielessä venäläisestä *berdyš*-kirveestä käytetään nimeä *skäggyxa*, ja tämä on käännetty suomen kieleen sanalla *partakirves*. (Sen sijaan ruotsin kielen *pålyxa* voi sen sijaan tarkoittaa toisenlaista asetta: *polaxe*, *Mordaxt*). 

## Lähteet

## Aiheesta muualla
Mickaël Landreau

**Mickaël Landreau** (s. 14. toukokuuta 1979) on ranskalainen jalkapallovalmentaja ja entinen maalivahti.

## Ura pelaajana

Landreau aloitti ammattilaisuransa FC Nantes'issa 1996. Hän edusti seuraa kaikkiaan 10 vuoden ajan ja vakiinnutti nopeasti paikkansa seuran ykkösmaalivahtina. Hän oli voittamassa *Kanarialinnuille* Ranskan mestaruutta 2000/01 sekä kahta Coupe de Francen mestaruutta.

Toukokuussa 2006 jo Ranskan maajoukkueessakin debytoinut Landreau ilmoitti siirtyvänsä kauden jälkeen Paris Saint-Germainiin. PSG:ssä hän oli ehdoton ykkösmaalivahti ja piti torjunnoillaan seuraa pystyssä myös vaikeina aikoina, kun seuraa uhkasi putoaminen Ligue 2:een. 

Kesäkuussa 2009 Landreau ilmoitti jättävänsä PSG:n ja siirtyvänsä Lille OSC:n tolppien väliin.  LOSC hankki miehen korvaamaan pitkäaikaisen ykkösmaalivahtinsa Grégory Malickin, joka siirtyi Dijoniin. Landreau lunasti odotukset ja syksyn loukkaantumisista huolimatta torjui hyvän debyyttikauden seurassa. Kaudella 2010/11 Landreau oli avainroolissa, kun LOSC juhli liigamestaruutta. Kaudella 2011/12 Landreaun peliesitykset olivat edelleen hyviä, vaikkakaan eivät enää mestaruuskauden veroisia. Kiristyneet välit päävalmentaja Rudi Garciaan ja eritoten manageri Frédéric Paquet'hen johtivat lopulta siihen, että Landreau ilmoitti marraskuun alussa 2012 jättävänsä LOSCin. 

Joulun alla 2012 Landreau allekirjoitti puolivuotisen sopimuksen korsikalaisseura SC Bastian kanssa.  Landreau edusti Bastiaa 50 ottelussa. Joulukuussa 2013 hän rikkoi Jean-Luc Ettorin ennätyksen eniten Ligue 1 -otteluita pelanneena pelaajana esiinnyttyään 603. kerran Ranskan pääsarjatasolla. Landreau lopetti pitkän pelaajauransa vuonna 2014 pelattuaan urallaan 618 pääsarjaottelua.

Ranskan maajoukkueessa Landreau on ollut mukana jo pitkään, mutta peliaikaa on tullut niukasti. Kokeneet Fabien Barthez ja Grégory Coupet veivät aikaisempina vuosina ykkösmaalivahdin paikan, ja heidän lopetettuaan Landreau ei ole täysin pystynyt vastaamaan haasteisiin, sillä nuoret Hugo Lloris ja Steve Mandanda ovat hieman yllättäen saaneet suurta luottoa päävalmentaja Raymond Domenechilta. Landreau ei yllättäen kelvannut Domenechille edes kolmosvahdin paikalle EM-kisoissa 2008 tai MM-kisoissa 2010.

## Ura valmentajana

Elokuussa 2016 Landreausta tuli Paris FC:n apuvalmentaja. Kesäkuussa 2017 hän siirtyi Ligue 2:een pudonneen FC Lorientin päävalmentajaksi.

## Saavutukset
### Pelaajana
* Ranskan mestaruus: 2001, 2011
* Ranskan cup: 1999, 2000
* Ranskan liigacup: 2008
* MM-hopeaa: 2006
* FIFA Confederations Cup: 2001

## Lähteet
Škoda Felicia

**Škoda Felicia** on Škoda Auton vuosina 1994–2001 valmistama pieni automalli, joka korvasi edeltäneet Škoda Favorit- ja Forman-mallit. Auto kehitettiin edeltäjiensä pohjalta, mutta siinä hyödynnettiin myös vuonna 1991 emoyhtiöksi tulleen Volkswagen Groupin tekniikkaa. Felician seuraajaksi tuli Škoda Fabia.

Korimalleina olivat viisiovinen hatchback, farmarimalli Combi ja lava-autoversio **Škoda Pickup**, jota myytiin myös Volkswagen Caddyna. Lisäksi lava-autosta tehtiin myös Felicia Fun -avoautoversio, jossa on kaksi istuinta lavaosassa ohjaamon takana. Alastaittamisen lisäksi Felician takapenkit oli mahdollista helposti irrottaa kokonaan, jolloin käytössä oli auton kokoon nähden pitkä ja korkea yhtenäinen tavaratila.

Moottorivaihtoehtoina olivat Škodan vanhanaikainen 1,3-litrainen työntötankomoottori sekä Volkswagenilta peräisin olevat 1,6-litrainen SOHC-bensiinimoottori ja 1,9-litrainen diesel. Voimansiirtona oli aina viisivaihteinen manuaalivaihteisto.

Vuonna 1998 keulan ilmettä uudistettiin vastaamaan suurempaa Octavia-mallia. Esimerkiksi etusäleikkö ja ajovalot olivat uudet.

 

## Lähteet

## Aiheesta muualla
Škoda Superb

**Škoda Superb** on Škoda Auton vuosina 1934–1949 ja uudelleen vuodesta 2001 lähtien valmistama automalli. Uuden Superbin kaksi ensimmäistä sukupolvea sijoittuvat ylempään keskiluokkaan ja kolmas, vuonna 2015 esitelty kolmas sukupolvi edustusluokkaan. Superb on Škoda-malliston lippulaivamalli.


Tiedosto:2014 Škoda Museum, Škoda Superb 4000 typ 919, 1940 02.JPG|Škoda Superb (1934–1949)
Tiedosto:2005 Skoda Superb Elegance TDi 1.9 Front.jpg|Škoda Superb I (2001–2008)
Tiedosto:2009 Skoda Superb Elegance CRTDi Automatic 2.0 Front.jpg|Škoda Superb II (2008–2015)
Tiedosto:2019 Skoda Superb SE L Executive TDi 2.0 Front.jpg|Škoda Superb III (2015–2023)
Tiedosto:Škoda Superb IV Combi Automesse Ludwigsburg 2024 IMG 1400.jpg|Škoda Superb IV (2023–)


## Aiheesta muualla
Fulani

**Fulani** (myös *fulfulde*) on Länsi-Afrikassa asuvien fulbejen puhuma atlantinkongolainen kieli. Se on levinnyt laajalle alueelle, johon kuuluvat Senegal, Gambia, Guinea-Bissau, Guinea, Sierra Leone, Mali, Ghana, Burkina Faso, Niger, Togo, Benin, Nigeria ja Kamerun. Kielellä on 14,4 miljoonaa puhujaa, mikä tekee siitä maailman 79. puhutuimman kielen.

Kielen puhujat käyttävät siitä lännessä nimitystä *pulaar* tai *pular* ja muualla nimeä *fulfulde*. Nimitys *fulani* on lainattu englantiin hausasta. Fulanin lähimmät sukukielet ovat wolof ja serer. Perinteisesti karjanhoitoa harjoittavien ja islamin levittämiseen osallistuneiden fulbejen lisäksi kieltä puhuvat myös monet naapurikansat. Fulania kirjoitettiin 1800- ja 1900-luvuilla arabialaisella kirjaimistolla. Nykyinen ortografia perustuu latinalaiseen kirjaimistoon.

## Fonologia

### Konsonantit

Lähde:

### Vokaalit

Kaikki vokaalit voivat esiintyä sekä lyhyinä että pitkinä.

Lähde:

## Ortografia
Fulanilla ei ole yhtä vakiintunutta kirjoitusjärjestelmää, vaan sitä voidaan kirjoittaa latinalaisilla, arabialaisilla kirjaimilla tai sitten adlam-kirjoituksella.

Esimerkiksi Guineassa käytetään latinalaista aakkostoa, johon on lisätty kirjaimet ɓ, ɗ, ŋ, ɲ ja ƴ ja josta puuttuvat q, v, x ja z, joita kuitenkin käytetään lainasanoissa. Aakkosiin kuuluvat digrafit mb, nd, ng ja nj. Heittomerkillä on äännearvo.

Muissa maissa käytettävät aakkostot poikkeavat toisistaan vain vähän. Muualla kuin Guineassa käytetään nb:n asemesta mb:tä.  voidaan merkitä ñ tai ny. 

## Kielinäyte

## Lähteet
Jean-Alain Boumsong

**Jean-Alain Boumsong** (s. 14. joulukuuta 1979 Douala, Kamerun) on ranskalainen jalkapalloilija. Hän edustaa Kreikan liigassa pelaavaa Panathinaikosia.

## Ura

Boumsong aloitti uransa Le Havressa, josta hän siirtyi Auxerreen 20-vuotiaana. Boumsong murtautui nopeasti Ranskan liigan valiopuolustajien joukkoon, ja lopulta kesällä 2004 hän siirtyi Skotlannin Valioliigaan Rangersiin. Boumsong ehti pelata Skotlannissa kuitenkin vain puoli vuotta, kun hänet jo kaupattiin 8 miljoonan punnan siirtosummalla Newcastleen.

Newcastlessa miehen otteet eivät vakuuttaneet, ja miestä pidettiin jopa yhtenä Valioliigan huonoimmista puolustajista. Boumsong on kuitenkin Ranskan maajoukkueen päävalmentajan Raymond Domenechin suosiossa, ja siten hän sai myös kutsun vuoden 2006 MM-kisoihin.

Syksyllä 2006 Boumsong siirtyi italialaiseen Juventukseen, joka aloitti historiansa ensimmäisen kauden Serie B:ssä. Serie B:n kaksi ensimmäistä ottelua menivät Boumsongilta penkin alle, mutta jo kolmannessa hän teki 3–0-voittomaalin Crotonea vastaan, ja puolustaja sai hyvin peliaikaa myös jatkossa.

28. tammikuuta 2008 Boumsong palasi Ranskaan kun Juventus oli hyväksynyt Olympique Lyonnaisin 3 miljoonan euron siirtokorvauksen Boumsongista. Boumsong teki Lyonin kanssa kolmen ja puolen vuoden mittaisen sopimuksen. Boumsong edusti Lyonia kahden ja puolen vuoden ajan pelaten seurassa 51 liigaottelua. Kesällä 2010 hän siirtyi Kreikkaan Panathinaikosin riveihin 750 000 euron siirtosummalla. 

## Lähteet
Rudimentit

**Rudimentit** () ovat rumpujensoiton ja 4 peruslyönnin harjoittelussa hyödynnettäviä rytmiharjoituksia, iskusarjoja ja liikeratoja. Rudimenttien käyttö on erityisesti Yhdysvalloissa yleistä. Jokaiselle rudimentille on olemassa nimi, (esimerkiksi *Flamacue* ja *Paradiddle).*  Rudimentit ovat kehittyneet sotilasmusiikista.

Rudimentit muodostavat käsiä kehittävän osan rumpuharjoittelussa. Tarkoituksena on toistaa erilaisia iskusarjoja aloittaen hitaalla tempolla, lisäten tempoa vähitellen, kunnes saavutetaan maksimi, ja tempoa aletaan vastaavasti vähentää. Iskusarjojen harjoittavaa vaikutusta tehostetaan lisäämällä iskusarjoihin *aksentteja* (kovempia iskuja) tai jakamalla iskuja myös bassorummulle ja/tai hi-hatille.

Rudimentaalisen rummunsoiton perinteitä vaalii Yhdysvalloissa N.A.R.D. (National Association Of Rudimental Drumming).  21.10. 2018 N.A.R.D.:in hyväksynnällä perustettiin N.A.R.D. - Finland, ensimmäisenä Yhdysvaltojen ulkopuolisena alajaostona. N.A.R.D. - Finlandin perustajajäsenet: ovat Oskari Auramo, Ville Koppanen, Risto Skrikberg, Tomi Kauppila ja Teemu Leppänen. 

## The Standard 26 American Drum Rudiments by N.A.R.D.

# The Long Roll
# The 5 Stroke Roll
# The 7 Stroke Roll
# The Flam
# The Flam Accent
# The Flam Paradiddle
# The Flamacue
# The Ruff
# The Single Drag
# The Double Drag
# The Double Paradiddle
# The Single Ratamacue
# The Triple Ratamacue
# The Single Stroke Roll
# The 9 Stroke Roll
# The 10 Stroke Roll
# The 11 Stroke Roll
# The 13 Stroke Roll
# The 15 Stroke Roll
# The Flam Tap
# The Single Paradiddle
# The Drag Paradiddle no. 1
# The Drag Paradiddle no. 2
# The Flam Paradiddle- diddle
# The Lesson 25
# The Double Ratamacue 

## Lähteet

## Aiheesta muualla
* Drumming Web
* http://nard.us.com/Home.html
* https://www.youtube.com/watch?v=e1wvKxiq--4&list=PLzynJzqDfPVtezWJ9OOQrefnsEhQcXjao
* https://www.youtube.com/watch?v=A2k_W6IuloQ&t=9s
Palírna u Zeleného stromu - Starorežná Prostějov

**Palírna U zeleného stromu - Starorežná** on tšekkiläinen absinttimerkki. Se valmistetaan pienessä tislaamossa Prostějovissa joka on samanniminen, nimi on suomeksi käännettynä "Vihreän puun tislaamo". Stromun maku on vahva, mutta ei kovin kitkerä. Stromu on melko harvinaista Tšekin ulkopuolella, mutta esimerkiksi Prahassa sitä myydään lähes kaikissa ruokakaupoissa ja kioskeissa. Tujonia Stromu sisältää 9,6&nbsp;mg/kg ja alkoholipitoisuus on 70&nbsp;%.

## Aiheesta muualla
* Palírna U zeleného stromu - Starorežná (englanti, saksa, tšekki)
Staroplzenecký

**Staroplzenecký** on tšekkiläinen absintti, joka valmistetaan Plzeňin kaupungissa nimensä mukaisesti. Samasta kaupungista on peräisin myös Pilsner Urquell -niminen maailmankuulu pilsener-olut. Staroplzeneckýn maku on kitkerä ja minttuinen, ja juoma sisältää paljon yrttiuutteita mutta ei lainkaan anista tai fenkolia. Tujonia Staroplzeneckýssä on 10&nbsp;mg/kg, ja alkoholipitoisuus on 70 %.
Painepesuri

**Painepesuri** on laite, jolla ruiskutetaan vettä paineella. Kun kone on käynnistetty, käsikahvan liipaisinta painamalla tulee suuttimesta vesisuihku ja veden paine on koneen tehosta riippuen yleensä 85 barista ylöspäin. Useimmissa nykyaikaisissa pesureissa on pysäytysautomatiikka, eli moottori pysähtyy, kun liipaisinta ei paineta.

Isommissa malleissa on mahdollista ruiskuttaa pesuainettakin paineella, pienemmissä pesuaineen levitys on matalapaineella.
Painepesuriin liitetään vesiverkostosta letku. Moni malli on myös itseimevä, eli voi imeä vettä esimerkiksi järvestä tai kaivosta. Tällöin on hankittava erillinen syöttövesisuodatin tai veden mukana tulevat hiukkaset rikkovat pumpun. 

## Rakenne lyhyesti
*Paineletku, käsikahva, suihkuputki ja suutin, jotka kestävät suuria paineita. Suuttimia ja letkuja on erilaisia eri käyttötarkoituksiin. Halvemmissa kotitalouskäyttöön tarkoitetuissa yleensä muoviletku, ammattikoneissa teräspunoksella vahvistettu kumiletku. Teräspunosletkuja voidaan myös korjata esimerkiksi hydrauliikkaliikkeessä.

*Moottori ja pumppu, jotka synnyttävät paineen. Moottori on joko sähkö- tai polttomoottori. Pumppuja on erityyppisiä, yleisimmät ovat kieppulevyllä käytettävä ja kampiakselikäyttöinen pumppu. Pumppu koostuu männistä, sylinterikannesta, joka pienissä pesureissa on muovia tai komposiittia, keskikokoisissa yleensä alumiinia ja ammattikoneissa useimmiten messinkiä. Kannen sisällä on imu ja paineventtiilit sekä jonkinlainen kevennysventtiili paineensäädöllä pumpun rakenteesta riippuen. Myös lähes kaikissa uudemmissa pesureissa on painekytkin, joka sammuttaa moottori, kun käsikahvan liipaisin päästetään. Isompien pesurien pumput ovat monimutkaisempia rakenteeltaan.

*Pesurit voidaan jakaa kuuma- ja kylmävesipesureihin. Kuumavesipesureissa on öljypoltin, jolla saadaan lämmitettyä pesuvesi jopa höyryksi asti. Tavallisimmin täydellä työpaineella maksimilämpö on noin 90&nbsp;°C. Poltinta ohjataan termostaatilla ja erityisellä virtausvahdilla, joka estää polttimen käynnistymisen, jos se ei saa tarpeeksi vettä. Uudemmissa malleissa on niin sanotut huoltoelektroniikat, joista näkee käyttötunnit, suoritetut määräaikaishuollot ja mahdolliset vikakoodit. Kuumavesipesurit ovat kooltaan suuria, toimivat kolmivaihevirralla ja ovat yleensä painavia ja hankalasti liikuteltavia.

## Käyttökohteita
Painepesureita käytetään kattojen, rakennusten julkisivujen, uimahallien, sikaloiden ja navetoiden, pihalaattojen, portaiden, työkoneiden ja autojen pesuun. Myös teollisuudessa on monia käyttökohteita. Painepesuria käytetään joissain kohteissa myös kiertovesipumppuna.
Vikash Dhorasoo

**Vikash Dhorasoo** (s. 10. lokakuuta 1973 Harfleur) on ranskalainen jalkapalloilija, joka lopetti uransa kauden 2006–2007 jälkeen. Hän edusti pisimpään Le Havrea ja Lyonia. Hän pelasi kotimaansa lisäksi Italiassa. Hän pelasi yleensä keskikentällä.

Dhorasoo pelasi Ranskan maajoukkueessa 18 ottelua vuosina 1999–2006. Ainoan maaottelumaalinsa hän teki lokakuussa 2005 MM-karsintaottelussa Kyprosta vastaan. MM-kilpailuissa 2006 hän pelasi muutaman minuutin Ranskan kahdessa ensimmäisessä alkulohko-ottelussa.

## Saavutukset
* Ranskan mestaruudet: 2003, 2004
* Ranskan cup: 2006
* Ranskan liigacup-voitot: 2001, 2002
* Euroopan mestaruus 2000
* Confederations cupin mestaruus 2001, 2003
* MM-hopea 2006

## Lähteet
Stjepan Tomas

**Stjepan Tomas** (s. 6. maaliskuuta 1976, Bugojno, Jugoslavia) on kroatialainen jalkapalloilija. Tomas on edustanut vuodesta 2009 venäläistä FK Rubin Kazania. Pelipaikaltaan hän on puolustaja.

Tomasin ura alkoi vuonna 1994 Istra Pulassa, josta hän siirtyi Kroatian suurimpaan seuraan Dinamo Zagrebiin vuosiksi 1996–2000. Tämän jälkeen seurasi kolme kautta Italiassa, ensin Vicenzassa sitten Comossa. Italiasta Tomas siirtyi Turkkiin, aluksi Fenerbahçeen ja sitten Galatasarayhyn. Vuonna 2007 Tomas suuntasi Venäjälle Rubin Kazaniin.

Tomasin ensimmäinen maaottelu oli 22. huhtikuuta 1998 Puolaa vastaan. Hän pelasi kolme ottelua vuoden 2002 MM-kisoissa. Hän oli myös mukana vuoden 2004 EM-kisoissa, mutta ei mahtunut pelaavaan kokoonpanoon. Vuoden 2006 MM-kisoissa Tomas pelasi yhdessä ottelussa 82 minuuttia. Tomas on pelannut 49 maaottelua, joissa hän on tehnyt yhden maalin (tilanne 22. kesäkuuta 2006). 

## Seurat
* 1994–1995 Istra Pula (Kroatia)
* 1996–2000 Dinamo Zagreb (Kroatia)
* 2000–2002 Vicenza (Italia)
* 2002–2003 Como (Italia)
* 2003–2004 Fenerbahçe SK(Turkki)
* 2004–2007 Galatasaray SK (Turkki)
* 2007– Rubin Kazan (Venäjä)

## Lähteet
King of Spirits

**King of Spirits** on tšekkiläinen absinttimerkki. Valmistajan antamien tietojen mukaan juoma pohjautuu yli 200 vuotta vanhaan reseptiin. Se on täysin luonnontuote eikä sisällä yhtään keinotekoista ainesosaa. King of Spirits on erittäin vahvaa absinttia ja maistuu kitkerän yrttiseltä ja koiruoholta. Pulloissa on pohjalla koiruohoa leikeltynä silpuksi. Tämän seurauksena juoman tujonipitoisuus kasvaa koko ajan juoman vähetessä. Tujonipitoisuus on 34&nbsp;mg/kg ja alkoholipitoisuus 70 %.
Père Kermann’s

**Père Kermann’s** on ranskalainen absintti, jota valmistaa Slauer Chauvet -niminen tislaamo. Juoman alkoholipitoisuus on 60 % ja tujonipitoisuus 3 mg/kg. 

## Aiheesta muualla
* http://www.feeverte.net/guide/country/france/kermann/
Soikko (ohjelmisto)

**Soikko** on oikoluku- ja tavutuskomponentti, jonka on kehittänyt Pasi Ryhänen. Ohjelma on suunniteltu OpenOffice.org-toimisto-ohjelmalle, mutta se on tehty yhteensopivaksi myös Mozilla Thunderbird- ja Mozilla Firefox -ohjelmien kanssa. Ohjelma asennetaan laajennuksena Mozilla.fi-sivuilta, joilta löytyy asennusohje. Soikkoa ei enää kehitetä. Sen tilalle on kehitetty Voikko, joka on vapaa ohjelmisto. Voikko on saatavissa Linuxille ja Windowsille.

## Aiheesta muualla
* Soikko-ohjelman kotisivu  (OpenOffice.org versiot 1.1 ja 1.0) (linkki ei enää toimi)
* Soikko Mac OS X:lle  
* Mozilla-ohjelmiin sopiva Soikko sekä asennusohjeet
Grzegorz Lato

**Grzegorz Bolesław Lato** (s. 8. huhtikuuta 1950 Malbork, Puola) on puolalainen entinen jalkapalloilija. Pelipaikaltaan hän oli hyökkääjä ja hänet tunnettiin erittäin nopeana juoksijana. 

Lato muistetaan Puolan maajoukkueesta, jossa hän pelasi 100 maaottelua ja teki 45 maalia sekä toimi myös kapteenina. Vuoden 1974 MM-kilpailuissa Lato voitti turnauksen maalikuninkuuden seitsemällä maalilla ja oli johdattamassa Puolaa MM-pronssille tehden pronssiottelussa Brasiliaa vastaan ottelun ainoan maalin. Hän pelasi myös vuosien 1978 ja 1982 MM-kisoissa, joista jälkimmäisissä Puola saavutti myös pronssia. Olympiakisoissa Lato voitti kultaa vuonna 1972 ja hopeaa 1976.

Seurajoukkueessa Lato pelasi kotimaassaan Stal Mielecissä, Belgiassa KSC Lokerenissa ja Meksikossa CF Atlantessa.

Hänestä tuli demokraattisen vasemmiston liiton edustajana Puolan senaatissa vuonna 2001. Vuonna 2005 hän osallistui senaatinvaaleihin, mutta häntä ei valittu. Hän toimi Puolan jalkapalloliiton puheenjohtajana vuosina 2008–2012.

## Saavutukset
* Jalkapallon MM-pronssia 1974, 1982
* MM-kilpailujen maalikuningas 1974
* Jalkapallon olympiakulta 1972, olympiahopea 1976
* Kaksi Puolan liigamestaruutta 1973, 1976

## Lähteet
Comrat

**Comrat** (gagauziksi Komrat, ) on Gagauzian autonomisen alueen pääkaupunki Moldovassa. Sillä on kaupunkipiirin asema (*Municipiul Comrat*). Kaupunki sijaitsee 92 kilometriä Moldovan pääkaupunki Chișinăusta etelään.

Vuonna 2004 kaupungissa oli 23&nbsp;327 asukasta. Vuonna 2014 väkiluvuksi arvioitiin 26&nbsp;000 ja koko Gagauzian väkiluvuksi 161&nbsp;000. Comratin väestö on pääosin turkinsukuista gagauzin kieltä puhuvia gagauzeja. Kaupunki on näiden kulttuurillinen keskus, jossa sijaitsee muun muassa yliopisto.

## Talous
Kaupunki on merkittävä viiniteollisuuden keskus.

## Nähtävyydet
* Katedraali, valmistunut vuonna 1820
* Kotiseutumuseo


Kuva: | .
Kuva: | .

## Lähteet

## Aiheesta muualla
Slaur Sardet

**Slaur Sardet** on ranskalainen alkoholijuomien valmistaja. Se on osa La Martiniquaise -alkoholiyhtiötä, johon kuuluu myös Bardinet. 

Yhtiön historia ulottuu 1800-luvulle, mutta nykymuodossaan yhtiö perustettiin nimellä *Slaur Chaudet* vuonna 1972, kun kaksi suurta alkoholintuottajaa yhdistyi. Slaur Chaudet ja Sardet Deribaucourt yhdistyivät vuonna 2011 ja yhtiö otti nimekseen Slaur Sardet.

Tuotteita:
*Kissan Minttu (Likööri) - Alko 003151
*Père Kermann's (Absintti) 

## Lähteet

## Aiheesta muualla
*Yhtiön kotisivut
Volvo P1800

**Volvo P1800** (tunnettu myös nimellä *Pyhimys-Volvo*) on Pelle Petterssonin suunnittelema ja Volvon valmistama urheiluauto, jonka ensimmäiset mallit julkistettiin vuonna 1961. Volvo käynnisti projektin uuden urheiluauton suunnittelemiseksi vuonna 1957, mutta neuvottelut yhteistyöstä Volkswagenin kanssa epäonnistuivat ja projektin aikataulu lykkääntyi. Ensimmäiset vuoden 1961 mallit valmistettiin Englannissa Jensen Motorsin tehtaalla vuonna 1960.

6&nbsp;000 kappaleen tuotannon jälkeen valmistus siirrettiin Göteborgiin vuonna 1963 ja mallin nimeen lisättiin S-kirjain (1800S) merkiksi siitä, että auto on valmistettu Ruotsissa. Samalla P-kirjain poistui nimestä. Vuonna 1970 malliin tehtiin muutoksia ja nimeksi tuli 1800E. Kaksi vuotta myöhemmin valmistukseen tuli viimeinen 1800-sarjan malli, *[[Farmariauto#Shooting brake|shooting brake]]* -tyylinen 1800ES-farmariauto. 

Vuosi 1973 oli viimeinen Volvo 1800 -sarjan tuotantovuosi. Yhteensä eri mallin Volvo 1800 -autoja valmistettiin 47&nbsp;492 kappaletta.

Vuonna 1965 Volvo P1800 maksoi Suomessa 23&nbsp;900 markkaa, mikä oli lähes nelinkertaisesti Volkswagen Kuplan perusmallin hinnan ja yli kaksinkertaisesti Volvo PV544:n hinnan.

## Saavutuksia
* Roger Mooren näyttelemä Simon Templar ajoi valkoista P1800:aa 1960-luvun alun *[[Pyhimys (televisiosarja)|Pyhimys]]* -televisiosarjassa. Auton rekisterinumero oli ST1.
* Yhdysvaltalaisen Irwin Gordonin omistama, vuoden 1966 1800S teki maaliskuussa 2009 Guinness-ennätyksen ilmoittamalla autollaan ajetun 4&nbsp;379 033&nbsp;kilometriä. Kyseessä oli yhden omistajan samalla autolla ajamien kilometrien ennätys. Gordon ajoi P1800-autollaan samalla moottorilla vuoteen 2009 saakka. Silloin autoon vaihdettiin uusi moottori. 2&nbsp;000&nbsp;000 mailin rajasta oli tuolloin kulunut seitsemän vuotta. 15.11.2018 kuollut Gordon ajoi autollaan vuosina 1966–2018 yhteensä 3&nbsp;260&nbsp;257 mailia eli 5&nbsp;246&nbsp;857 kilometriä.

## Lähteet

## Aiheesta muualla

*Volvo 1800 Picture Gallery
* Suomen Volvo 1800 -kerho ry
* Kuvia Ruotsin P1800-kerhon sivuilla
Kiovan alue

**Kiovan alue** () on hallinnollinen alue Ukrainan pohjoisosassa pääkaupunki Kiovan ympärillä.

Kiovan alue rajoittuu pohjoisessa Valko-Venäjän Homelin ja Ukrainan Tšernihivin alueeseen, idässä Pultavan, etelässä Tšerkasyn, lounaassa Vinnytsjan ja lännessä Žytomyrin alueeseen. Alueen pinta-ala edustaa 4,7&nbsp;% osuutta koko Ukrainan pinta-alasta.

Kiovan alueen väkiluvuksi arvioitiin vuoden 2021 alussa 1,79 miljoonaa.

## Aluehallinto ja kaupungit
Alueen hallintokeskus on Kiova ja siellä sijaitsee Kiovan alueen rada. Kiova on kuitenkin hallinnollisesti erillinen valtiollinen subjekti.

Kuntatasolla alue oli vuoden 2021 alussa jaettu 7 piiriin. Kaupunkeja oli 26 ja kaupunkityyppisiä taajamia (смт = селище міського типу) 30 ja kyliä 1&nbsp;126. Kiovan alueen suurimmat, vuonna 2021 yli 30&nbsp;000 asukkaan kaupungit ovat: Bila Tserkva (208&nbsp;737 as.), Brovary (109&nbsp;473 as.), Boryspil (63&nbsp;674 as.), Irpin (62&nbsp;456 as.), Fastiv (44&nbsp;841 as.), Vyšneve (42&nbsp;480 as.), Vasylkiv (37&nbsp;310 as.), Butša (36&nbsp;971 as.), Bojarka (35&nbsp;312 as.), Obuh’iv (33&nbsp;443 as.) ja Vyšhorod (32&nbsp;396 as.).

Suoraan Kiovan aluehallinnolle alisteisiin kaupunkeihin kuuluvat Tšernobylin ydinvoimalaonnettomuuden läheisyyden takia tyhjennetyt Tšernobyl (Tšornobyl) ja Pripjat (Prypjat) maakunnan pohjoisosassa.

### Piirit
Taulukossa on lueteltu Kiovan alueen seitsemän piiriä perustietoineen (2020 aluejaon mukaan).

## Väestö
Kiovan alueen väkiluvuksi arvioitiin vuoden 2021 alussa 1&nbsp;788&nbsp;530. Tästä 62,0 prosenttia asui kaupungeissa tai kaupunkityyppisissä taajamissa ja 38,0 prosenttia maaseudulla. Alueen väkiluku oli 4,3 prosenttia siitä osasta Ukrainaa, joka ei ollut vuoden 2021 alussa Venäjän miehittämänä (Krimin niemimaa) tai Venäjän nukkehallinnon alaisuudessa (Ukrainan itäosia). Venäjän miehittämillä tai muuten hallitsemilla alueilla asui yli 5 prosenttia Ukrainan väestöstä vuonna 2014. Väestö on vähentynyt jonkun verran 2000-luvun kahden ensimmäisen vuosikymmenen aikana, koska alueen asukasluku oli vuoden 2001 virallisessa väestönlaskennassa vielä 1&nbsp;827&nbsp;894.

Etniseltä taustaltaan ukrainalaisia oli 92,5 %, venäläisiä 6 %, valkovenäläisiä 0,5 %, puolalaisia 0,2 %, armenialaisia 0,1 % ja muita kansallisuuksia 0,7% (2010).

## Talous
Kiovan alueen osuus Ukrainan bruttokansantuotteen kertymisestä oli vuonna 2011 yhteensä 59,154 miljardia UAH, eli 5,74 miljardia euroa (reaalisin hinnoin) tai 4,5 prosenttia koko Ukrainan BKT:stä vuonna 2011. Jokainen alueen asukas kerrytti kansantuotetta keskimäärin 34&nbsp;420 UAH eli 3&nbsp;342 euroa tuona vuonna. Alhaisesta määrästään huolimatta tämä oli 121 prosenttia Ukrainan keskiarvosta. Keskimääräinen kuukausipalkka vuonna 2013 oli 3&nbsp;351 UAH eli vuoden lopun vaihtokurssia käyttäen eurooppalaisittain hyvin vaatimaton 303 euroa.
 
## Lähteet

## Aiheesta muualla
EPIC

**Embedded Platform for Industrial Computing** (EPIC) on teollisuustietokoneisiin suunniteltu yhden piirilevyn tietokoneen emolevymuoto (). EPIC sijoittuu EBX:n ja PC/104:n väliin.

Se on suunnattu lähinnä sulautettuihin järjestelmiin ja sallii tehokkaammat suorittimet kuin aikaisemmat standardit ja mahdollistaa PCI Express -väylän käytön.

EPIC-standardi on luotu viiden lähinnä yhdysvaltalaisen tietotekniikka-alan yrityksen – WinSystems, Ver-saLogic, Octagon Systems, Micro/sys ja Ampro – yhteistyönä. EPIC on avoin standardi, josta ei tarvitse maksaa lisenssimaksuja.

## Mitat
EPIC on kooltaan 115 mm × 165 mm (4.5” × 6.5”). EPIC tukee myös PC/104:n kaltaisia kerroksittaisia moduuleja.

## Katso myös
* Tietokoneen kotelo

## Lähteet

## Aiheesta muualla
* http://www.epic-sbc.org/